ΓΡΑΠΤΗ ΕΡΩΤΗΣΗ E-2119/03

υποβολή: Isabelle Caullery (UEN) προς την Επιτροπή

(25 Ιουνίου 2003)

Θέμα: Ανάπτυξη των ανανεώσιμων πηγών ενέργειας στην Αρμενία

1. Θα μπορούσε η Επιτροπή να μας ενημερώσει για τις διάφορες μορφές ενισχύσεων, δράσεων, προγραμμάτων και / ή κονδυλίων του προϋπολογισμού που μπορούν να χρησιμοποιηθούν για την προαγωγή των ανανεώσιμων πηγών ενέργειας και ιδιαίτερα της αιολικής ενέργειας στην Αρμενία· Θεωρεί ότι είναι δυνατή στο εν λόγω πλαίσιο δράσεων η προσφυγή στο πρόγραμμα TACIS;

2. Θα μπορούσε η Επιτροπή να μας ενημερώσει για τις διευκολύνσεις που παρέχει η ΕΤΕ (Ευρωπαϊκή Τράπεζα Επενδύσεων) στο πλαίσιο της προώθησης αυτής της μορφής ενέργειας στην Αρμενία·

3. Επιδιώκει, τέλος, η Επιτροπή, στο πλαίσιο των σχέσεων της με την Αρμενία, την επίτευξη του στόχου της ευρωπαϊκής οδηγίας να αυξηθεί μέχρι το 2010 στο 12 % η συμμετοχή των ανανεώσιμων πηγών ενέργειας στην ενεργειακή κατανάλωση της Ευρωπαϊκής Ένωσης·

Απάντηση του κ. Patten εξ ονόματος της Επιτροπής

(1 Αυγούστου 2003)

1. Όσον αφορά τις χώρες της πρώην Σοβιετικής Ένωσης, το πρόγραμμα TACIS είναι το κύριο μέσο παροχής κοινοτικής τεχνικής συνδρομής. Για την Αρμενία, προβλεπόταν στο πλαίσιο του ενδεικτικού προγράμματος 2004-2006 η παροχή συνδρομής με στόχο το σχεδιασμό και την εφαρμογή των κατάλληλων πολιτικών και μέτρων για να συνοδευτεί η μετάβαση από την πυρηνική ενέργεια προς διαφοροποιημένες πηγές εναλλακτικής ενέργειας. Η συνδρομή του Υπουργείου Ενέργειας προβλέπει την ανάπτυξη πολιτικών και μέτρων για την προώθηση όσον αφορά, τη ζήτηση, την εξοικονόμηση ενέργειας, τηνιοθέτηση αποτελεσματικών τεχνολογιών και μέτρων για την ενθάρρυνση των επενδύσεων ως προς το εν λόγω θέμα και όσον αφορά την προσφορά, την αποτελεσματική παραγωγική ικανότητα για την αντικατάσταση του εθνικού σταθμού πυρηνικής ενέργειας, συμπεριλαμβανομένου του φυσικού αερίου, τηςδραυλικής ενέργειας και ανανεώσιμων πηγών ενέργειας. Το ακριβές περιεχόμενο του προγράμματος συνδρομής θα καθοριστεί σε συμφωνία με τις αρμόδιες αρχές της Αρμενίας κατά την προετοιμασία των προγραμμάτων δράσης TACIS για την Αρμενία. Ενδέχεται να περιλάβει την αιολική ενέργεια, με την επιφύλαξη της συγκατάθεσης της Αρμενίας.

Μεταξύ των μέσων που προσφέρει η Κοινότητα στον εν λόγω τομέα, το πολυετές πρόγραμμα Ευφυής Ενέργεια για την Ευρώπη, που καλύπτει την περίοδο 2003, είναι ανοιχτό μόνον στιςποψήφιες για τη διεύρυνση χώρες και στις χώρες-μέλη της Ευρωπαϊκής Ζώνης Ελεύθερων Συναλλαγών (ΕΖΕΣ). Το πρόγραμμα αυτό επικεντρώνεται στην προώθηση της βιώσιμης ανάπτυξης της αγοράς ενέργειας με προτεραιότητα την αποτελεσματικότητα της ενέργειας (SAVE), τη χρησιμοποίηση ανανεώσιμων πηγών ενέργειας (Altener) και την ενεργειακή διαφοροποίηση, μεταξύ άλλων στα μέσα μεταφοράς (STEER) και περιλαμβάνει μια πτυχή πουποστηρίζει πρωτοβουλίες στις αναπτυσσόμενες χώρες (Coopener). Η απόφαση σχετικά με τον κατάλογο των χωρών που μπορούν να είναι δικαιούχοι του προγράμματος Coopener θα ληφθεί κατά την έγκριση του προγράμματος εργασίας Ευφυής Ενέργεια για την Ευρώπη, που θα καθορίσει τους προσανατολισμούς και τις λεπτομέρειες εφαρμογής.

2. Η Αρμενία δεν περιλαμβάνεται στον κατάλογο των επιλέξιμων χωρών για τις διευκολύνσεις που προσφέρονται από την Ευρωπαϊκή Τράπεζα Επενδύσεων (ΕΤΕ).

3. Ο στόχος του 12 % αναφέρθηκε στο Λευκό Βιβλίο της Επιτροπής το 1997, στο οποίοποβλήθηκαν μια στρατηγική και ένα σχέδιο δράσης για την προαγωγή ανανεώσιμων πηγών ενέργειας για την Ένωση. Ο διπλασιασμός της συνδρομής τους στη μικτή εσωτερική κατανάλωση της Ένωσης (από 6 % σε 12 %) προβλεπόταν για το 2010. Η οδηγία 2001/77/ΕΚ του Κοινοβουλίου και του Συμβουλίου της 27ης Σεπτεμβρίου 2001 για την προαγωγή της ηλεκτρικής ενέργειας που παράγεται από ανανεώσιμες πηγές ενέργειας στην εσωτερική αγορά(1) όρισε ενδεικτικούς στόχους για όλα τα κράτη-μέλη και για τις δέκαποψήφιες χώρες με ορίζοντα το 2010. Οι αξίες αυτές αναφοράς περιλαμβάνονται στο παράρτημα της οδηγίας και η Ένωση των 25 πρέπει να τις έχει θέσει σε εφαρμογή έως το 2010. Η Επιτροπή παρακολουθεί με προσοχή την τρέχουσα διαδικασία και είναι εξουσιοδοτημένη, εάν χρειαστεί, να ορίσειποχρεωτικούς στόχους το 2004.

Όσον αφορά την Αρμενία, το θέμα των ανανεώσιμων πηγών και της προαγωγής τους στη χώρα αυτή τίθεται στο πλαίσιο του τακτικού διαλόγου με την Αρμενία. Αποτελεί μάλιστα στοιχείο στην προσέγγιση για την αντικατάσταση του πυρηνικού σταθμού του Medzamor. Ωστόσο, δεν έχει ακόμη τεθεί το θέμα που αφορά έναν ποσοτικό στόχο, που πρέπει να επιτευχθεί σε καθορισμένο διάστημα.

(1) ΕΕ L 283 της 27.10.2001.